Súradnice: 13°31′J 71°58′Z﻿ / ﻿13,517°J 71,967°Z﻿ / -13.517; -71.967

**Cusco** alebo **Cuzco** (po kečuánsky: *Qusqu* alebo *Qosqo*) je mesto v peruánskych Andách vo výške 3 400 m n. m. Od roku 1911 je hlavným mestom regiónu Cusco, je zaradené do zoznamu UNESCO. Spolu s Machu Picchu je ou z najväčších atrakcií Južnej Ameriky.

Dejiny
------

Cusco založili okolo roku 1200 Manco Capac so sestrou Mama Ocllo na pokyn svojho otca, ktorým bol Veľký Con Ticci Viracocha (boh stvoriteľ, hlavný boh Inkov a obyvateľov ich ríše). Podľa legendy je Cusco postavené v strede sveta a preklad jeho názvu doslova znamená "Pupok sveta". Cusco sa stalo prepychovým hlavným mestom mocnej ríše Inkov a vládlo úspešne nad 6 miliónmi obyvateľov. Toto obdobie pripomínajú mohutné hradby Sacsayhuamán, ktoré sa nachádzajú 200 metrov nad mestom, posvätné Kenko, inkské kúpele Tambo Machay, Puca Pucara, Písac, Posvätné údolie Inkov – Valle Sagrado, Ollantaytambo a vynikajúce exponáty v Museo Arqueológico.

Cusco bolo vybudované do podoby posvätného zvieraťa – pumy, ktorej brucho tvorilo rozsiahle námestie. Dnes toto námestie obklopujú arkády postavené v koloniálnom štýle, slávna katedrála s čiernym Kristom, jezuitský chrám. Budovy sú postavené na základoch inkských palácov, ktoré boli vybudované bez použitia malty z obrovských kamenných kvádrov, ktoré boli opracované tak, že sa medzi ne nedá vložiť čepeľ noža. Kresťanský kostol a dominikánsky kláštor Santo Domingo stoja na základoch, ktoré kedysi patrili najkrajšiemu a najvýznamnejšiemu chrámu inkskej ríše Coricancha – Zlatý dvor.

Keď do mesta prišiel Francisco Pizarro so svojou hordou dobrodruhov, ktorá sa hnala za zlatom a striebrom, všetko, čo bolo zo zlata a striebra roztavili, zdemolovali paláce a umelecky zdobené stavby a kameň z nich použili na výstavbu svojich kresťanských chrámov. Na pôvodne slávnostnom a kultovom námestí Inkov vzniklo námestie Plaza de Armas nového španielskeho mesta a dodnes je stredobodom Cusca. Tu stojí aj katedrála, ktorú postavili v 16. a 17. storočí na základoch paláca vládcu Viracochy. Vo vnútri katedrály je nádherne vyrezávaný chór, oltár a maľby. Vo východnej časti námestia stojí kostol La Compañía de Jesús zo 17. storočia, ktorého múr je časťou pôvodného Hadieho chrámu Inkov. Španieli stavali dnešné Cusco podľa pôvodného pôdorysu mesta a ani dve katastrofálne zemetrasenia v rokoch 1650 a 1950, ktoré narobili veľké škody, ani nasledujúca výstavba nezmenila pôvodný charakter mesta.

Partnerské mestá
----------------

|  |  |  |
| --- | --- | --- |
| * Greece  Atény, Grécko
* Palestine  Betlehem, Palestína
* Honduras  Copán, Honduras
* Ecuador  Cuenca, Ekvádor
* Kuba  Havana, Kuba
* FRA  Chartres, Francúzsko
* ISR  Jeruzalem, Izrael
* North Korea  Käsong, Severná Kórea
* Japonsko  Kjóto, Japonsko
 |  | * Poland  Krakov, Poľsko
* Bolívia  La Paz, Bolívia
* Mexiko  Mexiko, Mexiko
* RUS  Moskva, Rusko
* Bolívia  Potosí, Bolívia
* Brazil  Rio de Janeiro, Brazília
* Uzbekistan  Samarkand, Uzbekistan
* USA  Santa Barbara, Kalifornia, USA
* CHN  Si-an, Čína
 |

Panoramatická fotografia mesta Cusco, Peru
*Panoramatická fotografia mesta Cusco, Peru*

Iné projekty
------------

Commons
* Spolupracuj na Commons Commons ponúka multimediálne súbory na tému **Cusco (mesto)**

  


| * z
* d
* u
Peruánske pamiatky na zozname svetového dedičstva UNESCO |
| --- |
| 
* Cusco
* Machu Picchu
* Chavín de Huántar
* Národný park Huascarán
* Archeologické nálezisko Chan Chan
* Národný park Manu
* Národný park Río Abiseo
* Geoglyfy na planine Nasca a Pampas de Jumana
* Arequipa
* Posvätné mesto Caral
* Qhapaq Ñan
* Archeo-astronomický komplex Chankillo

 | Peru |